PF พุ่ง 7% รับไตรมาส 2 กำไรโตกว่า 2 เท่าตัว-บอร์ดเคาะเพิ่มทุน RO พร้อมแจกวอร์แรนต์
PF พุ่งพรวด 7% รับไตรมาส 2 กำไรโตกว่า 2 เท่าตัว-บอร์ดเคาะเพิ่มทุน RO พร้อมแจกวอร์แรนต์ ล่าสุดอยู่ที่ 0.79 บาท บวก 0.05 บาท หรือ 6.76% มูลค่าซื้อขาย 84.79 ล้านบาท
PF พุ่ง 7% รับ Q2 กำไรโต 2 เท่าตัว-บอร์ดเคาะเพิ่มทุน RO พร้อมแจกวอร์แรนต์ ล่าสุดอยู่ที่ 0.79 บาท บวก 0.05 บาท หรือ 6.76% มูลค่าซื้อขาย 84.79 ล้านบาท
9 ส.ค. 2562

ผู้สื่อข่าวรายงานว่า ราคาหุ้น บริษัท พร็อพเพอร์ตี้ เพอร์เฟค จำกัด (มหาชน) หรือ PF ล่าสุด ณ เวลา 10.01 น. อยู่ที่ 0.79 บาท บวก 0.05 บาท หรือ 6.76% สูงสุดที่ 0.80 บาท ต่ำสุดที่ 0.76 บาท ด้วยมูลค่าซื้อขาย 84.79 ล้านบาท

โดยราคาหุ้นปรับตัวขึ้น หลังรายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.62 มีกำไรเพิ่มขึ้น ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากมีรายได้จากธุรกิจโรงแรม จำนวน 684.6 ล้านบาท เพิ่มขึ้นจำนวน 165.2 ล้านบาท จากการรวมรายได้จากโรงแรม รอยัล ออคิด เชอราตัน ภายหลังการซื้อธุรกิจบริษัท โรงแรม รอยัล ออคิด (ประเทศไทย) จำกัด (มหาชน) ในเดือนเม.ย.2561 และรายได้จากโรงแรมไฮเอท รัเจนซี่ กรุงเทพฯ สุขุมวิท ซึ่งเริ่มเปิดให้บริการในไตรมาส 4/61
นอกจากนี้ ที่ประชุมคณะกรรมการบริษัทมีมติอนุมัติลดทุนจดทะเบียนจากเดิม 9,000 ล้านบาทให้เหลือ 8,667.82 ล้านบาท โดยตัดหุ้นที่ไม่ได้ออกจำหน่าย 332.17 ล้านหุ้น จากนั้นให้เพิ่มทุนจดทะเบียน 1,354.34 ล้านบาท เป็น 10,022.17 ล้านหุ้น ด้วยการออกหุ้นสามัญใหม่ 1,354,347,880 หุ้น มูลค่าที่ตราไว้หุ้นละ 1 บาท
ทั้งนี้ บริษัทจะจัดสรรหุ้นสามัญเพิ่มทุนออกใหม่ไม่เกิน 1,083,478,304 หุ้น เสนอขายให้แก่ผู้ถือหุ้นเดิมตามสัดส่วน (Right Offering) อัตราส่วน 8 หุ้นเดิมต่อ 1 หุ้นใหม่ ราคาเสนอขายหุ้นละ 1 บาท เท่ากับมูลค่าหุ้นที่ตราไว้ กำหนดรายชื่อผู้ถือหุ้น (Record Date) เพื่อสิทธิในการจองซื้อหุ้นสามัญเพิ่มทุนใหม่ในวันที่ 4 ต.ค.62
อีกทั้งจัดสรรหุ้นสามัญเพิ่มทุน จำนวนไม่เกิน 270,869,576 หุ้น สำรองไว้เพื่อรองรับการใช้สิทธิตามใบสำคัญแสดงสิทธิ (PF-W4) ที่ออกและเสนอขายให้แก่ผู้ถือหุ้นเดิมที่ใช้สิทธิจองซื้อหุ้นเพิ่มทุน ในอัตราส่วน 4 หุ้นสามัญเพิ่มทุน ต่อ 1 หน่วยใบสำคัญแสดงสิทธิ โดยใบสำคัญแสดงสิทธิ 1 หน่วยสามารถใช้สิทธิซื้อหุ้นสามัญ 1 หุ้น ราคาการใช้สิทธิหุ้นละ 1.50 บาท ใบสำคัญแสดงสิทธิ มีอายุ 3 ปีนับแต่วันที่ออกและเสนอขายใบสำคัญแสดงสิทธิ พร้อมกำหนดวันประชุมวิสามัญผู้ถือหุ้นของบริษัท ครั้งที่ 1/2562 ในวันที่ 27 ก.ย.62 เวลา 10.00 น.
สำหรับการเพิ่มทุนครั้งนี้เพื่อรักษาสภาพคล่องของเงินทุนหมุนเวียนของบริษัท และเป็นการขยายฐานเงินทุนของบริษัท จะช่วยเสริมสร้างความแข็งแกร่งและมั่นคงทางการเงินของบริษัท ส่งผลให้บริษัทมีต้นทุนการกู้ยืมเงินที่ต่ำลงในอนาคต ช่วยให้บริษัทสามารถขยายการลงทุนและการดำเนินธุรกิจของบริษัทมีประสิทธิภาพมากยิ่งขึ้น และส่งผลให้การดำเนินงานของบริษัทมีแนวโน้มที่จะเติบโตในอนาคต ในขณะที่ผู้ถือหุ้นจะได้รับประโยชน์จากมูลค่าของบริษัทที่จะเพิ่มขึ้น รวมถึงผลตอบแทนจากการลงทุนที่สม่ำเสมอ